เงินบาทอ่อนค่าตามภูมิภาค-เงินทุนต่างประเทศไหลออก
ค่าเงินบาทปิดตลาดเย็นนี้ (13 พ.ย.) ที่ระดับ 35.95 บาท/ดอลลาร์ อ่อนค่าจากเปิดตลาดที่ระดับ 35.81 บาท/ดอลลาร์ ระหว่างวันเคลื่อนไหวในกรอบระหว่าง 35.81-35.95 บาท/ดอลลาร์ เนื่องจากมีกระแสเงินทุนต่างประเทศไหลออก
13 พ.ย. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (13 พ.ย.) ที่ระดับ 35.95 บาท/ดอลลาร์ อ่อนค่าจากเปิดตลาดที่ระดับ 35.81 บาท/ดอลลาร์ ระหว่างวันเคลื่อนไหวในกรอบระหว่าง 35.81-35.95 บาท/ดอลลาร์ เนื่องจากมีกระแสเงินทุนต่างประเทศไหลออก
“วันนี้เงินบาทค่อนข้าง swing และอ่อนค่าตามภูมิภาค ตามแรงเทขาย bond บ้านเรามีเงินทุนไหลออกอีกระลอก” นักบริหารเงินกล่าว
ขณะที่ตลาดจับตาดูการประกาศตัวเลขยอดค้าปลีกเดือน ต.ค.58 ของสหรัฐคืนนี้ ซึ่งจะส่งผลต่อทิศทางค่าเงินบาทในเช้าวันจันทร์สัปดาห์หน้า ทั้งนี้ ประเมินกรอบการเคลื่อนไหวของเงินบาทในสัปดาห์หน้าไว้ระหว่าง 35.70-36.15 บาท/ดอลลาร์ โดยสัปดาห์หน้าบาทมีโอกาสกลับไปอ่อนค่าทะลุ 36 บาท/ดอลลาร์
 
ที่มา: สำนักข่าวอินโฟเควสท์